VfB Stuttgart

VfB Stuttgart (izen osoa Verein für Bewegungsspiele Stuttgart 1893 e. V.) Alemaniako futbol talde ezagunetako bat da. Stuttgarteko taldeak bost Bundesliga, hiru Kopa eta hiru UEFA Intertoto Kopa irabazi ditu.

Historia 

Stuttgarter FV (1893an rugby talde gisa sorturikoa) eta Kronen-Club Cannstatt (1897) taldeek bat egin zuten 1912an Verein für Bewegungsspiele Stuttgart 1893 e. V. eratzeko.

1935ean Liga irabazteko zorian egon ziren baina FC Schalke 04k 4-6 irabazi zuen partida. Lehenengo tituluak Bigarren Mundu Gerraren ondoren iritsi ziren, 1950 eta 1952ko Ligak eta 1954 eta 1958ko Kopak hain zuzen ere. Ondoren garai txarrak iritsi ziren taldearentzat, diru arazoak lehenik eta bigarren mailara jeistea ondoren.

1977an lehen mailara itzuli zen taldea eta 1979an bigarren egin zuen ligan. 1984ean ordea hirugarren Bundesliga irabazi zuen Helmut Benthaus entrenatzaile zela. 1989an UEFA Kopako finalera iritsi zen Jürgen Klinsmann aurrelari zuela, baina Maradonaren SSC Napolik irabazi zion. 1992an laugarren Bundesliga eta 1997an hirugarren kopa irabazi zuen.

XXI mendea nahiko arrakastatsua izan da, Liga bat (2007) eta hiru UEFA Intertoto Kopa irabazi dituelarik. Hurrengo urteetan ordea apalago ibili da eta 2016an 17. gelditu eta maila galdu zuen. Hala ere hurrengo urtean berriz igo zen.

Uniformea 
Ekipamendu zuria dauka eta bularrean banda gorri horizontala darama.

Palmaresa

Alemanian: 9 
 Bundesliga (5): 1950, 1952, 1984, 1992, 2007
 Kopa (3): 1954, 1958, 1997
 Superkopa (1): 1992

Europan: 3

Europako Errekopa 
 Txapelduna (0)
 Finalista (1): 1998

UEFA Kopa 
 Txapelduna (0)
 Finalista (1): 1989

UEFA Intertoto Kopa 
 Txapelduna (3): 2000, 2002, 2008

Jokalari ezagunak 
 Jürgen Klinsmann

Euskal taldeen aurkako partidak 
Hauek dira Europako txapelketa ofizialetan Stuttgartek euskal taldeen aurka jokatu dituen partidak:

Kanpo estekak 
  Webgune ofiziala

VfB Stuttgart